സഞ്ജുവിനോട് ദുബായില് തുടരാന് ബിസിസിഐ, ട്വന്റി20 ലോകകപ്പ് സംഘത്തില് ഉള്പ്പെടുത്തിയേക്കുമെന്ന് സൂചന ദുബായ്: രാജസ്ഥാന്റെ റോയല്സ് ക്യാപ്റ്റന് സഞ്ജു സാംസണിനോട് യുഎഇയില് തുടരാന് നിര്ദേശിച്ച് ബിസിസിഐ. ഇന്ത്യയുടെ ട്വന്റി20 ലോകകപ്പ് ടീമില് ഉള്പ്പെടുത്തുന്നതിന് വേണ്ടിയാവാം ഇതെന്നാണ് വിലയിരുത്തപ്പെടുന്നത്. ഇനിയൊരു അറിയിപ്പ് ലഭിക്കുന്നതുവരെ യുഎഇയില് തുടരാനാണ് സഞ്ജുവിന് ലഭിച്ചിരിക്കുന്ന നിര്ദേശമെന്നാണ് റിപ്പോര്ട്ട്. ഐപിഎല് രണ്ടാം പാദത്തില് മികച്ച ബാറ്റിങ് പുറത്തെടുക്കാന് സഞ്ജുവിന് കഴിഞ്ഞിരുന്നു. രാജസ്ഥാന്റെ പ്ലേ ഓഫ് കാണാതെ പുറത്തായെങ്കിലും സഞ്ജുവിന്റെ ബാറ്റിങ് ശ്രദ്ധ നേടിയിരുന്നു. യുഎഇയില് ഏഴ് മത്സരങ്ങളില് നിന്നായി 207 റണ്സാണ് സഞ്ജു നേടിയത്. നിലവില് ഇന്ത്യയുടെ ലോകകപ്പ് ടീമില് ഉള്പ്പെടുത്തിയിരിക്കുന്ന രാഹുല് ചഹാര്, ഹാര്ദിക് പാണ്ഡ്യ എന്നിവര്ക്ക് യുഎഇയില് മികച്ച പ്രകടനം പുറത്തെടുക്കാന് സാധിച്ചില്ല. ടീമിലുള്ള താരങ്ങളുടെ ഫോമില്ലായ്മ കണക്കിലെടുത്ത് സഞ്ജുവിനെ ടീമിലേക്ക് ബിസിസിഐ പരിഗണിച്ചേക്കുമെന്നാണ് കരുതുന്നത്.